ddrg/super_eurlex huggingface dataset:
Úradný vestník L 137 , 19/05/2001 S. 0028 - 0028



Rozhodnutie Komisie z 3. mája 2001, ktorým sa mení a dopĺňa rozhodnutie 2000/666/ES o ustanovení veterinárnych podmienok a veterinárneho osvedčenia na dovoz iných druhov vtákov než hydiny a o karanténnych podmienkach (oznámené pod číslom K(2001) 1168) (Text s významom pre EHP) (2001/383) KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A (I) smernice 90/425/EHS [1], naposledy zmenenej a doplnenej rozhodnutím Komisie 95/176/ES [2], a na ich dovoz do spoločenstva, a najmä na jej článok 17 ods. 2 písm. b) a článok 17 ods. 3 a článok 18 ods. 1, prvú a druhú zarážku uvedenej smernice, keďže: (1) rozhodnutie Komisie 2000/666/ES ustanovuje požiadavky pre veterinárne podmienky a osvedčenie pre dovozy iných vtákov než hydiny z niektorých tretích krajín [3]; (2) niektoré členské štáty požiadali o dodatočný čas, aby sa plne pripravili na implementáciu karanténnych opatrení stanovených v uvedenom rozhodnutí; za týchto okolností považuje spoločenstvo za vhodné poskytnúť viac času na prispôsobenie sa požiadavkám nových opatrení a preto sa musí zmeniť dátum implementácie stanovený v tomto rozhodnutí; (3) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Dátum uvedený v článku 10 rozhodnutia 2000/666/ES sa nahrádza dátumom "1. november 2001". Článok 2 Toto rozhodnutie je adresované členským štátom. V Bruseli 3. mája 2001 Za Komisiu David Byrne člen Komisie [1] Ú. v. ES L 268, 14.9.1992, s. 54. [2] Ú. v. ES L 117, 24.5.1995, s. 23. [3] Ú. v. ES L 278, 31.10.2000, s. 26. --------------------------------------------------
Úradný vestník L 203 , 28/07/2001 S. 0027 - 0027



Rozhodnutie Komisie z 25. júla 2001, ktorým sa stanovuje deň, v ktorý môže začať Portugalsko odosielať výrobky z hovädzieho mäsa v rámci vývozného režimu založeného na dátume podľa článku 22 ods. 2 rozhodnutia 2001/376/ES (Oznámené pod dokumentom číslo C (2001) 2363) (Text s významom pre EHP) (2001/577/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/662/EHS z 11. decembra 1989 o veterinárnych kontrolách pri obchodovaní v rámci spoločenstva vzhľadom na dobudovanie vnútorného trhu [1], naposledy zmenenú a doplnenú smernicou 92/118/EHS, so zreteľom na rozhodnutie Komisie 2001/376/ES z 18. apríla 2001 o opatreniach, ktoré sa v dôsledku vzniku bovinnej spongiformnej encefalopatie v Portugalsku stali potrebnými a ktorým sa vykonáva vývozný režim založený na dátume [2], najmä na jeho článok 22 ods. 2, keďže: (1) článok 22 ods. 2 rozhodnutia 2001/376/ES vyžaduje, aby Komisia stanovila deň, v ktorý sa môže začať odosielanie výrobkov uvedených v článku 11 daného rozhodnutia potom, ako sa vykonali inšpekcie spoločenstva a informovali členské štáty; (2) inšpekcie vykonané servismi Komisie v Portugalsku od 14. do 18. mája a od 25. do 27. júna 2001, najmä s cieľom posúdiť systém veterinárnych kontrol podľa článkov 11 a 12 a prílohy IV k rozhodnutiu 2001/376/ES, ukázali, že podmienky sú dostatočne splnené; (3) Komisia predložila výsledky inšpekcií a dôsledky, ktoré z nich vyvodila, členským štátom zhromaždeným v Stálom veterinárnom výbore. Komisia získala od Portugalska záruky plného uplatňovania a účinného presadzovania právnych predpisov spoločenstva o dohľade nad PSE a o ich eradikácii, okrem tých záruk, ktoré vo svojej správe vyžadoval Potravinársky a veterinárny úrad, PRIJALA TOTO ROZHODNUTIE: Článok 1 Deň uvedený v článku 22 ods. 2 rozhodnutia 2001/376/ES, v ktorý sa môže začať alebo znovu začať odosielanie výrobkov uvedených v článku 11 daného rozhodnutia v súlade s ustanovenými podmienkami, bude 1. august 2001. Článok 2 Toto rozhodnutie je adresované členským štátom. V Bruseli 25. júla 2001 Za Komisiu David Byrne člen Komisie [1] Ú. v. ES L 395, 30.12.1989, s. 13. [2] Ú. v. ES L 132, 15.5.2001, s. 17. --------------------------------------------------
Úradný vestník L 305 , 22/11/2001 S. 0030 - 0030



Rozhodnutie Komisie zo 14. novembra 2001, ktorým sa mení a dopĺňa rozhodnutie 2001/296/ES, pokiaľ ide o zoznam schválených laboratórií na kontrolu účinnosti vakcinácie určitých domácich mäsožravcov proti besnote (oznámené pod číslom dokumentu C(2001) 3478) (Text s významom pre EHP) (2001/808/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 2000/258/ES z 20. marca 2000, ktorou sa stanovuje osobitný inštitút zodpovedný za ustanovenie kritérií potrebných na štandardizáciu sérologických testov na monitorovanie účinnosti vakcíny proti besnote [1], najmä na jej článok 3, keďže: (1) Smernicou Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky stanovené v osobitných právnych predpisoch spoločenstva uvedených v prílohe A oddiel I smernice 90/425/EHS [2], naposledy zmenenou a doplnenou rozhodnutím Komisie 2001/298/ES [3], sa ustanovuje alternatívny systém karantény pre dovoz určitých domácich mäsožravcov na územie členského štátu bez výskytu besnoty. Uvedený systém si vyžaduje, aby úradne schválené laboratóriá vykonávali kontrolu účinnosti vakcinácie titráciou protilátok. (2) Podľa rozhodnutia 2000/258/ES bolo laboratórium AFSA v Nancy vo Francúzsku stanovené ako inštitút zodpovedný za testy spôsobilosti potrebné na schvaľovanie laboratórií ochotných vykonávať tieto kontroly. (3) Rozhodnutím Komisie 2001/296/ES z 29. marca 2001, ktorým sa splnomocňujú laboratóriá na kontrolu účinnosti vakcinácie niektorých domácich mäsožravcov proti besnote [4] sa ustanovuje zoznam schválených laboratórií v členských štátoch. (4) Na žiadosť Spojeného kráľovstva a na základe priaznivého výsledku testov spôsobilosti vykonaných laboratóriom AFSSA v Nancy je primerané doplniť do uvedeného zoznamu nové laboratórium pre Spojené kráľovstvo. (5) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Zoznam týkajúci sa Spojeného kráľovstva v prílohe k rozhodnutiu 2001/296/ES sa mení a dopĺňa takto: Súčasný text sa stáva bodom 1 a dopĺňa sa tento bod 2: "2. Biobest Pentland Science Park Bush Loan Penicuik Midlothian EH26OPZ Spojené kráľovstvo." Článok 2 Toto rozhodnutie je adresované členským štátom. V Bruseli 14. novembra 2001 Za Komisiu David Byrne člen Komisie [1] Ú. v. ES L 79, 30.3.2000, s. 40. [2] Ú. v. ES L 268, 14.9.1992, s. 54. [3] Ú. v. ES L 102, 12.4.2001, s. 63. [4] Ú. v. ES L 102, 12.4.2001, s. 58. --------------------------------------------------
Úradný vestník L 002 , 05/01/2001 S. 0027 - 0027



Rozhodnutie Komisie z 19. decembra 2000, ktorým sa mení a dopĺňa príloha I kapitoly 14 smernice Rady 92/118/EHS stanovujúca požiadavky pre zdravie zvierat a zdravie ľudí, ktoré upravujú obchod v spoločenstve a dovozy výrobkov do spoločenstva, ktoré nepodliehajú vyššie uvedeným požiadavkám ustanoveným v špecifických pravidlách spoločenstva, uvedených v prílohe A (I) smernice 89/662/EHS a pokiaľ ide o patogény, smernice 90/425/EHS (oznámené pod číslom dokumentu C (2000) 3866) (Text s významom pre EHP) (2001/7/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS ustanovujúcu požiadavky pre zdravie zvierat a zdravie ľudí, ktoré upravujú obchod v spoločenstve a dovozy výrobkov do spoločenstva, ktoré nepodliehajú vyššie uvedeným požiadavkám ustanoveným v špecifických pravidlách spoločenstva uvedených v prílohe A (I) smernice 89/662/EHS a pokiaľ ide o patogény, na smernicu 90/425/EHS [1], najmä na jej článok 15, naposledy zmenenú a doplnenú rozhodnutím Komisie 1999/724/ES [2], keďže: (1) Existujú niektoré jazykové rozdiely v preklade medzi nemeckým textom a inými jazykovými verziami týkajúcimi sa cezhraničného obchodu s nespracovaným hnojom, ktoré by sa mali odstrániť a vzhľadom na možné nebezpečenstvá ochorení je vhodné, aby sa zaviedli lepšie kontroly takýchto presunov. (2) Je potrebné, aby sa pri takýchto cezhraničných presunoch zohľadňovala zdravotná situácia v členských štátoch. (3) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe I, kapitola 14, časť I. A, smernice Rady 92/118/EHS sa bod 1 a) nahrádza takto: "1. a) Obchod s nespracovaným hnojom od iných živočíšnych druhov ako od hydiny alebo od koňovitých nepárnokopytníkov sa zakazuje, okrem hnoja: z oblasti alebo z chovu, ktorý nepodlieha obmedzeniam kvôli vážnej prenosnej chorobe, a ktorý je určený na rozhadzovanie pod kontrolou príslušných orgánov na pôdu, ktorá tvorí súčasť alebo patrí k tej istej farme, či už samostatnej alebo nie, umiestnenej na obidvoch stranách hranice medzi členskými štátmi a v rámci vzdialenosti približne 20 kilometrov. Vlastník farmy by mal viesť záznamy týkajúce sa takýchto cezhraničných presunov, aby sa mohli schváliť. Príslušný orgán musí viesť zoznam takýchto schválených fariem." Článok 2 Toto rozhodnutie platí od 1. januára 2001. Článok 3 Toto rozhodnutie je adresované členským štátom. V Bruseli 19. decembra 2000 Za Komisiu David Byrne člen Komisie [1] Ú. v. ES L 62, 15.3.1993, s. 49. [2] Ú. v. ES L 290, 12.11.1999, s. 32. --------------------------------------------------
Úradný vestník L 035 , 06/02/2001 S. 0052 - 0052



Rozhodnutie Komisie z 18. januára 2001, ktorým sa po druhýkrát mení a dopĺňa rozhodnutie 93/455/ES, ktorým sa schvaľujú niektoré pohotovostné plány na likvidáciu slintačky a krívačky (oznámené pod číslom dokumentu C(2001) 120) (Text s významom pre EHP) (2001/96/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/423/EHS [1] z 26. júna 1990, ktorou sa mení a dopĺňa smernica 85/511/EHS zavádzajúca opatrenia spoločenstva na likvidáciu slintačky a krívačky, smernica 64/432/EHS o problémoch so zdravím zvierat, ktoré ovplyvňujú obchod s hovädzím dobytkom a ošípanými vo vnútri spoločenstva a smernica 72/462/EHS o problémoch so zdravím a veterinárnymi kontrolami pri dovoze hovädzieho dobytka a ošípaných a výrobkov z čerstvého mäsa z tretích krajín, najmä na jej článok 5 (4), keďže: (1) Komisia svojím rozhodnutím 91/42/EHS [2] stanovila kritériá, ktoré sa majú uplatňovať pri vypracovaní pohotovostných plánov na likvidáciu slintačky a krívačky. (2) Komisia svojím rozhodnutím 93/455/ES [3], ktoré bolo naposledy zmenené a doplnené rozhodnutím 95/194/ES [4], schválila niektoré pohotovostné plány na likvidáciu slintačky a krívačky. (3) Po tom, ako kontrolné misie Komisie preskúmali vnútroštátne pohotovostné plány na likvidáciu slintačky a krívačky vypracované v Rakúsku, Fínsku a Švédsku, tieto plány umožňujú dosiahnuť želaný cieľ a splniť kritériá stanovené v smernici 91/42/EHS. (4) Preto sa ukazuje potrebným schváliť tieto plány novelizáciou rozhodnutia 93/455/EHS. (5) Opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/455/EHS sa týmto mení a dopĺňa takto: Do zoznamu členských štátov v prílohe sa dopĺňajú slová "Rakúsko", "Fínsko" a "Švédsko". Článok 2 Toto rozhodnutie je adresované členským štátom. V Bruseli 18. januára 2001 Za Komisiu David Byrne člen Komisie [1] Ú. v. ES L 224, 13.8.1990, s. 13. [2] Ú. v. ES L 23, 29.1.1999, s. 29. [3] Ú. v. ES L 213, 24.8.1993, s. 20. [4] Ú. v. ES L 124, 7.6.1995, s. 38. --------------------------------------------------
Úradný vestník L 273 , 16/10/2001 S. 0024 - 0025



Rozhodnutie Komisie z 9. októbra 2001, ktorým sa mení rozhodnutie č. 92/452/EHS, pokiaľ ide o zoznamy skupín na odber embryí a skupín na produkciu embryí schválených v tretích krajinách pre vývoz embryí hovädzieho dobytka do spoločenstva (Oznámené pod číslom C (2001) 3001) (Text s významom pre EHP) (2001/728/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 89/556/EHS z 25. septembra 1989 o veterinárnych otázkach obchodu s embryami domáceho hovädzieho dobytka v spoločenstve a ich dovozu z tretích krajín [1], naposledy zmenenú a doplnenú rozhodnutím č. 94/113/ES [2], a najmä na jej článok 8, keďže: (1) Príslušná veterinárna služba Nového Zélandu zaslala žiadosť o rozšírenie zoznamu skupín úradne schválených na jeho území pre vývoz embryí hovädzieho dobytka do spoločenstva, stanoveného rozhodnutím Komisie č. 92/452/EHS [3], naposledy zmeneným a doplneným rozhodnutím č. 2001/638/ES [4]. (2) Komisia obdržala záruky týkajúce sa dodržania požiadaviek stanovených v článku 8 smernice č. 89/556/EHS. (3) Pokiaľ ide o Kanadu, má byť na žiadosť kanadských orgánov skupina pôvodne schválená len pre zber embryí schválená tiež pre ich produkciu. (4) Rozhodnutie č. 92/452/EHS by sa preto malo zodpovedajúcim spôsobom zmeniť a doplniť. (5) Opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu č. 92/452/EHS sa mení takto: 1. V riadkoch týkajúcich sa novozélandských skupín sa doplňuje nový riadok, ktorý znie: "NZ | | NZET 10 | | Marshall and Hicks Veterinar Surgeons 71 Main Street PO Box 77 Otautau | Daryl Peter John Marshall" | 2. Riadok týkajúci sa kanadských skupín č. E 933 sa nahradzuje týmto: "CA | | E 933 | E 933 | E.T.E. Inc 3700 boulevard de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | Článok 2 Toto rozhodnutie je adresované všetkým členským štátom. V Bruseli 9. októbra 2001 Za Komisiu David Byrne člen Komisie [1] Ú. v. ES L 302, 19.10.1989, s. 1. [2] Ú. v. ES L 53, 24.2.1994, s. 23. [3] Ú. v. ES L 250, 29.8.1992, s. 40. [4] Ú. v. ES L 223, 18.8.2001, s. 24. --------------------------------------------------
Úradný vestník L 307 , 24/11/2001 S. 0022 - 0024



Rozhodnutie Komisie z 22. novembra 2001, ktorým sa mení a dopĺňa rozhodnutie 98/695/ES ustanovujúce osobitné podmienky dovozu výrobkov rybolovu a vodného hospodárstva, pochádzajúcich z Mexika (oznámené pod číslom dokumentu C(2001) 3694) (Text s významom pre EHP) (2001/819/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje zdravotné podmienky pre výrobu výrobkov rybolovu a ich uvádzanie na trh [1], naposledy zmenenú a doplnenú smernicou Rady 97/79//ES [2], a najmä na jej článok 11, ods. 5, keďže: (1) Článok 1 rozhodnutia Komisie 98/695/ES z 24. novembra 1998, ktoré ustanovuje osobitné podmienky pre dovoz výrobkov rybolovu a vodného hospodárstva pochádzajúcich z Mexika [3] uvádza, že "Dirección General de Calidad Sanitaria de Bienes y Servicios (DGCSBS) de la Secretaría de Salud" je orgánom v Mexiku príslušným overovať a potvrdzovať, že výrobky rybolovu a vodného hospodárstva spĺňajú požiadavky smernice 91/493/EHS. (2) Po reštrukturalizácii mexickej správy sa príslušný orgán na vydávanie zdravotných osvedčení pre výrobky rybolovu zmenil na "Dirección General de Control Sanitario de Productos y Servicios (DGCSPS) de la Secretaría de Salud". Tento nový orgán je schopný účinne overovať používanie platných zákonov. Je preto potrebné zmeniť meno príslušného orgánu uvedeného v rozhodnutí 98/695/ES a vzor zdravotného osvedčenia, ktorý obsahuje príloha k tomuto rozhodnutiu. (3) Opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 98/695/ES sa mení takto: 1. Článok 1 sa nahrádza nasledujúcim: "Článok 1 "Dirección General de Control Sanitario de Productos y Servicios (DGCSPS) de la Secretaría de Salud" bude príslušným orgánom v Mexiku na overovanie a osvedčovanie, že výrobky rybolovu a vodného hospodárstva spĺňajú požiadavky smernice 91/493/EHS." 2. Bod dva článku 3 sa nahrádza nasledujúcim: "2. Osvedčenia musia obsahovať meno, funkciu a podpis zástupcu DGCSPS a jeho úradnú pečiatku v inej farbe, ako je farba ostatných potvrdení." 3. Príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 22. novembra 2001 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 332, 8.12.1998, s. 9. -------------------------------------------------- PRÍLOHA " „PRÍLOHA A +++++ TIFF +++++ +++++ TIFF +++++ " --------------------------------------------------
Úradný vestník L 223 , 18/08/2001 S. 0024 - 0025



Rozhodnutie Komisie z 2. augusta 2001, ktorým sa mení a dopĺňa rozhodnutie 92/452/EHS týkajúce sa zoznamov tímov na odber embryí a tímov na produkciu embryí schválených v tretích krajinách pre vývoz embryí hovädzieho dobytka do spoločenstva (oznámené pod číslom dokumentu C(2001) 2447) (Text s významom pre EHP) (2001/638/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o podmienkach týkajúcich sa zdravia zvierat, ktorými sa riadi obchod vo vnútre spoločenstva s a dovoz z tretích krajín embryí domáceho hovädzieho dobytka [1], naposledy zmenenú a doplnenú smernicou 94/113/ES [2], keďže: (1) Príslušné veterinárne služby Kanady a Spojených štátov zaslali žiadosť o zmenu v zozname, stanovenom rozhodnutím Komisie 92/452/EHS [3], naposledy zmenenom a doplnenom rozhodnutím 2001/184/ES [4], tímov úradne schválených na ich územiach pre vývoz embryí domáceho hovädzieho dobytka do spoločenstva. (2) Komisia obdržala záruky týkajúce sa súladu s požiadavkami špecifikovanými v článku 8 smernice 89/556/EHS. (3) Rozhodnutie 2/452/EHS sa musí z tohto dôvodu príslušne zmeniť a doplniť. (4) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 92/452/EHS sa mení a dopĺňa nasledovne: 1. k riadkom týkajúcim sa kanadských tímov sa pridáva nasledovný riadok: "CA | | E 1241 | | Centre de production d'embryons Damythier 281, rang 5 St-Liguori, Québec JOK 2XO | Dr Luc Besner" | 2. k riadkom týkajúcim sa US tímov sa pridávajú nasledovné riadky: "US | | 91CA035 E 689 | | Ruann Dairy 7285 W Davis Avenue Riverdale CA 93656 | Kenneth Halback | US | | 01WI098 E 1063 | | Dairyland Veterinary Practice 370 Flower Court Platterville WI 53818 | Dr Leah Penza" | 3. Riadky týkajúce sa US tímov E 512 (91PA005) a E 962 (91CA040) sa nahrádzajú nasledovnými riadkami: "US | | 91PA005 E 512 | 94PA005 IVF | Em Tran 197 Bossier Road Elizabethtown PA | Boyd Henderson | US | | 91CA040 E 692 | | Webb ET Services 1319 Prairie Flower Road Turlock CA 95480 | James Webb" | 4. Riadky týkajúce sa kanadských tímov E 607, E 660 a E 933 sa nahrádzajú nasledovnými riadkami: "CA | | E 607 | | Mill Bay Veterinary Clinic 840 Delaune Road PO Box 128 Mill Bay, British Columbia VOR 2PO | Dr Jim Decker Dr Chris Urquhart | CA | | E 660 | E 660(FIV) | Cliniqué vétérinaire Coaticook 490 Main Quest CP 25 Coaticook, Québec J1A 288 | Dr Pierre Brassard | CA | | E 933 | | E.T.E. Inc 3700 bou. de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | Článok 2 Toto rozhodnutie je adresované členským štátom. V Bruseli 2. augusta 2001 Za Komisiu David Byrne člen Komisie [1] Ú. v. ES L 302, 19.10.1989, s. 1. [2] Ú. v. ES L 53, 24.2.1994, s. 53. [3] Ú. v. ES L 250, 29.8.1992, s. 40. [4] Ú. v. ES L 67, 9.3.2001, s. 77. --------------------------------------------------
Úradný vestník L 003 , 06/01/2001 S. 0027 - 0027



Rozhodnutie Rady z 19. decembra 2000, ktorým sa mení a dopĺňa rozhodnutie 90/424/EHS o výdavkoch v oblasti veterinárstva (2001/12/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže: (1) Nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky [3] ustanovuje, že špecifické veterinárne činnosti definované v rozhodnutí 90/424/EHS [4] by sa od 1. januára 2000 mali financovať zo Záručnej sekcie Európskeho poľnohospodárskeho usmerňovacieho a záručného fondu (EPUZF), aby sa dosiahli ciele ustanovené v článku 33 (1) Zmluvy. (2) Je potrebné špecifikovať, aké opatrenie má spoločenstvo uplatniť pri riadení príslušných výdavkov. (3) Je potrebné, aby Komisia riadila takéto výdavky priamo, vzhľadom na ich povahu. (4) Rozhodnutie 90/424/EHS by sa preto malo podľa toho pozmeniť, PRIJALA TOTO ROZHODNUTIE: Článok 1 Do rozhodnutia 90/424/EHS sa vkladá tento článok: "Článok 40a Výdavky podliehajúce financovaniu podľa podmienok tohto rozhodnutia riadi priamo Komisia v súlade s druhým odsekom článku 98 finančného nariadenia z 21. decembra 1977 [5]." Článok 2 Toto rozhodnutie je adresované členským štátom. V Bruseli 19. decembra 2000 Za Radu predseda J. Glavany [1] Stanovisko predložené 16.12.2000 (zatiaľ neuverejnené v úradnom vestníku). [2] Stanovisko predložené 30. 11. 2000 (zatiaľ neuverejnené v úradnom vestníku). [3] Ú. v. ES L 160, 26.6.1999, s. 103. [4] Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1258/1999. [5] Ú. v. ES L 356, 31.12.1977, s. 1. Nariadenie naposledy zmenené a doplnené nariadením (ES, Euratom) č. 1150/2000 (Ú. v. ES L 130, 31.5.2000, s. 1). --------------------------------------------------
Úradný vestník L 120 , 28/04/2001 S. 0039 - 0040



Rozhodnutie Komisie z 18. apríla 2001, ktorým sa mení a dopĺňa rozhodnutie 1999/710/ES o vypracovaní dočasných zoznamov podnikov tretích krajín, z ktorých členské štáty povoľujú dovoz mletého mäsa a mäsových polotovarov (oznámené pod číslom C(2001) 1075) (Text s významom pre EHP) (2001/336/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach, za ktorých sa majú na prechodné obdobie zostaviť dočasné zoznamy podnikov tretích krajín, z ktorých členské štáty môžu dovážať niektoré výrobky živočíšneho pôvodu, produkty rybolovu alebo živé lastúrniky [1], naposledy zmenené a doplnené rozhodnutím 2001/4/ES [2], a najmä na jeho článok 2 ods. 1, keďže: (1) Na základe rozhodnutia Komisie 1999/710/ES [3] bol vypracovaný dočasný zoznam podnikov vyrábajúcich mleté mäso a mäsové polotovary. (2) Slovenská republika poslala zoznam podnikov vyrábajúcich mleté mäso a mäsové polotovary, pri ktorých príslušné úrady potvrdzujú, že tieto podniky sú v súlade s predpismi spoločenstva. (3) Je teda možné za Slovenskú republiku vypracovať dočasný zoznam podnikov vyrábajúcich mleté mäso a mäsové polotovary v súlade s postupom stanoveným v rozhodnutí 95/408/ES vzhľadom na určité krajiny. (4) Opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Znenie prílohy tohto rozhodnutia sa vkladá do prílohy rozhodnutia Komisie 1999/710/ES. Článok 2 Toto rozhodnutie je adresované členským štátom. V Bruseli 18. apríla 2001 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 2, 5.1.2001, s. 21. [3] Ú. v. ES L 281, 4.11.1999, s. 82. -------------------------------------------------- PRÍLOHA Krajina: SLOVENSKÁ REPUBLIKA 1 | 2 | 3 | 4 | 5 | 6 | SK 16 | Lumas Nitra a. s. | Nitra | Nitra | MM, MP | 7 | --------------------------------------------------